pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงเตรียมเปิดรับฟังความเห็นเอกชน การร่วมลงทุนพัฒนาและบริหารที่พักริมทางศรีราชาและบางละมุง
วันศุกร์ที่ 20 มกราคม 2566
กรมทางหลวงเตรียมเปิดรับฟังความเห็นเอกชน การร่วมลงทุนพัฒนาและบริหารที่พักริมทางศรีราชาและบางละมุง
ยกระดับการบริการและอํานวยความสะดวกบนมอเตอร์เวย์สาย 7
กรมทางหลวง (ทล.) กระทรวงคมนาคม เตรียมเปิดรับฟังความเห็นเอกชนร่วมลงทุนพัฒนาและบริหารที่พักริมทาง บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง ช่วงชลบุรี - พัทยา และช่วงพัทยา - มาบตาพุด 2 แห่ง ได้แก่ ศูนย์บริการทางหลวงศรีราชา (Sriracha Service Center) และสถานที่บริการทางหลวงบางละมุง (Bang Lamung Service Area) ในวันที่ 6 กุมภาพันธ์ 2566 เพื่อให้เอกชนได้มีส่วนร่วมในการพัฒนาที่พักริมทาง สําหรับให้ผู้ใช้ทางได้พักผ่อนจากการเดินทางระยะไกล ช่วยลดอัตราการเกิดอุบัติเหตุ และอํานวยความสะดวกแก่ประชาชนผู้ใช้ทางอย่างเต็มประสิทธิภาพ
นายสราวุธ ทรงศิวิไล อธิบดีกรมทางหลวง เปิดเผยว่าตามที่นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดเร่งรัดพัฒนาโครงสร้างพื้นฐานด้านคมนาคม ให้ครอบคลุมพื้นที่ทั่วประเทศ เพื่อยกระดับคุณภาพชีวิตของประชาชน กรมทางหลวงจึงเดินหน้าพัฒนาโครงการต่างๆ โดยมีแผนงานที่สําคัญคือการพัฒนาที่พักริมทาง (Rest Area) บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง เพื่อเป็นจุดแวะพักสําหรับผู้ใช้เส้นทาง พร้อมสิ่งอํานวยความสะดวกต่างๆ ครบครัน เช่น ห้องน้ํา ที่จอดรถ ร้านจําหน่ายอาหารและเครื่องดื่ม สินค้าชุมชน สถานีบริการน้ํามัน ฯลฯ โดยจะเปิดโอกาสให้เอกชนที่สนใจร่วมลงทุนในโครงการฯ เพื่อพัฒนาและการดูแลบริหารจัดการที่พักริมทางให้เป็นไปอย่างมีประสิทธิภาพ รวมถึงเพื่อให้เป็นไปตามนโยบายของรัฐบาลในการสนับสนุนให้เอกชนมีส่วนร่วมในการลงทุนพัฒนาโครงสร้างพื้นฐานของประเทศ โดยปัจจุบันกรมทางหลวงอยู่ระหว่างดําเนินการจัดเตรียมเอกสารการคัดเลือกเอกชนร่วมลงทุน (Request For Proposal: RFP) สําหรับการพัฒนาและบริหารจัดการโครงการศูนย์บริการทางหลวงศรีราชา บริเวณ กม. ที่ 93+750 และโครงการสถานที่บริการทางหลวงบางละมุง บริเวณ กม. ที่ 137+800 บนทางหลวงพิเศษระหว่างเมืองหมายเลข 7 สายกรุงเทพมหานคร - บ้านฉาง ซึ่งเป็นส่วนหนึ่งของกระบวนการคัดเลือกเอกชนผู้ร่วมลงทุนตามพระราชบัญญัติการร่วมลงทุนระหว่างรัฐและเอกชน พ.ศ. 2562
ทล. จึงเตรียมจัดการรับฟังความคิดเห็นจากภาคเอกชน (Market Sounding) เพื่อเป็นการประชาสัมพันธ์โครงการ นําเสนอสาระสําคัญของร่างประกาศเชิญชวน ร่างเอกสารสําหรับการคัดเลือกเอกชน และร่างสัญญาร่วมลงทุนต่อภาคเอกชน และรับฟังข้อคิดเห็นจากภาคเอกชน รวมถึงหน่วยงานที่เกี่ยวข้อง โดยกรมทางหลวงจะเปิดให้มีการแสดงความคิดเห็นผ่าน 2 ช่องทาง คือ
1. ผ่านทางระบบเครือข่ายสารสนเทศ ซึ่งจะมีการเผยแพร่ข้อมูลผ่านทาง www.doh.go.th และ www.doh-motorway.com ระหว่างวันที่ 20 มกราคม - 12 กุมภาพันธ์ 2566 และเปิดให้แสดงความคิดเห็นผ่าน Website ดังกล่าว ระหว่างวันที่ 6 - 12 กุมภาพันธ์ 2566
2. ผ่านการจัดประชุมสัมมนารับฟังความคิดเห็นจากภาคเอกชน โดยมีกําหนดจัดขึ้นในวันจันทร์ที่ 6 กุมภาพันธ์ 2566 เวลา 09.00 - 14.30 น. ณ ห้อง Royal Maneeya โรงแรมเรเนสซองส์ กรุงเทพฯ ราชประสงค์ เพื่อนําข้อมูลข้อคิดเห็นที่เป็นประโยชน์มาปรับปรุงเอกสารการคัดเลือกเอกชนร่วมลงทุน (Request For Proposal: RFP) ในกระบวนการต่อไป
ทล. จึงขอเชิญผู้สนใจ รับทราบข้อมูลโครงการและร่วมนําเสนอข้อคิดเห็นต่างๆ ตามวันเวลาและช่องทางดังกล่าว โดยผู้สนใจสามารถติดตามข้อมูลเพิ่มเติมได้ที่ www.doh.go.th และ www.doh-motorway.com
รัฐบาลไทย-ข่าวทำเนียบรัฐบาล-รพ.พระปกเกล้า จันทบุรี ชวนหญิงตั้งครรภ์อายุครรภ์ 14-18 สัปดาห์ ตรวจคัดกรองกลุ่มอาการดาวน์ฟรีทุกสิทธิ ทุกกลุ่มอายุ
วันเสาร์ที่ 21 มกราคม 2566
รพ.พระปกเกล้า จันทบุรี ชวนหญิงตั้งครรภ์อายุครรภ์ 14-18 สัปดาห์ ตรวจคัดกรองกลุ่มอาการดาวน์ฟรีทุกสิทธิ ทุกกลุ่มอายุ
โรงพยาบาลพระปกเกล้า จังหวัดจันทบุรี เปิดบริการตรวจคัดกรองกลุ่มอาการดาวน์ให้กับหญิงตั้งครรภ์ 14-18 สัปดาห์ ในพื้นที่จังหวัดจันทบุรีและใกล้เคียง เข้ารับบริการได้ทุกสิทธิ ทุกกลุ่มอายุ
โดยไม่เสียค่าใช้จ่ายเพื่อป้องกันและลดความเสี่ยงการเกิดทารกกลุ่มอาการดาวน์ หลังมีข้อมูลคาดการณ์ว่าในจังหวัดอาจมีเด็กกลุ่มอาการดาวน์ประมาณ ปีละ 7 ราย หรือ ร้อยละ 0.2
นายแพทย์สุเทพ เพชรมาก หัวหน้าผู้ตรวจราชการกระทรวงสาธารณสุข และผู้ตรวจราชการกระทรวงสาธารณสุขเขตสุขภาพที่ 6 ให้สัมภาษณ์ว่า โรงพยาบาลพระปกเกล้า จังหวัดจันทบุรี ได้จัด“โครงการตรวจคัดกรองกลุ่มอาการดาวน์ในหญิงตั้งครรภ์”ประจําปีงบประมาณ 2566 เป็นของขวัญปีใหม่ให้กับประชาชนในพื้นที่และใกล้เคียง โดยให้บริการตรวจคัดกรองกลุ่มอาการดาวน์ในหญิงตั้งครรภ์คนไทย ทุกสิทธิ ทุกกลุ่มอายุ ที่มีอายุครรภ์ 14-18 สัปดาห์ ด้วยวิธีQuardruple testฟรี ซึ่งเป็นการตรวจสารชีวเคมีในเลือดหญิงตั้งครรภ์ 4 ชนิด และคํานวณค่าความเสี่ยงโดยโปรแกรมคํานวณร่วมกับประวัติหญิงตั้งครรภ์และอายุครรภ์ เพื่อลดความเสี่ยงที่อาจเกิดทารกกลุ่มอาการดาวน์ในพื้นที่ ซึ่งคาดการณ์ว่าจังหวัดจันทบุรีอาจมีประมาณปีละ 7 ราย หรือ ร้อยละ 0.2
นายแพทย์สุเทพ กล่าวต่อว่า กลุ่มอาการดาวน์ (Down Syndrome)เป็นโรคทางพันธุกรรมที่เกิดจากความผิดปกติของจํานวนโครโมโซม พบได้บ่อยที่สุดในโลก ประมาณ 1 ใน 800 – 1 ใน 1,000 ของทารกแรกเกิดมีชีพสําหรับประเทศไทย มีเด็กเกิดใหม่ปีละประมาณ 800,000 คน หากขาดการควบคุมป้องกัน คาดว่าจะพบทารกกลุ่มอาการดาวน์รายใหม่เพิ่มขึ้นปีละประมาณ 800-1,000 คน ซึ่งหญิงตั้งครรภ์ทุกคนมีโอกาสเกิดทารกกลุ่มอาการดาวน์ได้โดยอัตราความเสี่ยงจะเพิ่มขึ้นตามอายุของหญิงตั้งครรภ์ จึงแนะนําให้หญิงตั้งครรภ์ที่มีอายุตั้งแต่ 35 ปีขึ้นไปตรวจโครโมโซมของทารกในครรภ์เพื่อวินิจฉัยก่อนคลอด
อย่างไรก็ตาม ทารกกลุ่มอาการดาวน์ประมาณ ร้อยละ 75-80 เกิดจากหญิงตั้งครรภ์ที่อายุน้อยกว่า 35 ปีซึ่งหญิงตั้งครรภ์จํานวนมากอยู่ในช่วงอายุนี้ จึงไม่ได้รับคําแนะนําให้เข้ารับการตรวจวินิจฉัยก่อนคลอด เนื่องจากมีความเสี่ยงที่จะเกิดภาวะแทรกซ้อนจากการเจาะน้ําคร่ํา แต่ปัจจุบันเทคโนโลยีการตรวจทางห้องปฏิบัติการมีความก้าวหน้ามากขึ้น ทําให้สามารถตรวจคัดกรองหญิงตั้งครรภ์ได้ในทุกอายุ และประเมินได้ว่ารายใดมีความเสี่ยงสูงที่ทารกในครรภ์จะเป็นกลุ่มอาการดาวน์ เพื่อแนะนําให้เข้ารับการตรวจวินิจฉัยก่อนคลอดต่อไป
****************************** 21 มกราคม 2566
รัฐบาลไทย-ข่าวทำเนียบรัฐบาล-ตำรวจปราบอาชญากรรมออนไลน์ แนะ 3 วิธีตรวจสอบมือถือแอนดรอยด์ ถูกติดตั้งแอป รีโมทดูดเงินหรือไม่?
วันเสาร์ที่ 21 มกราคม 2566
21/01/2566
ตํารวจปราบอาชญากรรมออนไลน์ แนะ 3 วิธีตรวจสอบมือถือแอนดรอยด์ ถูกติดตั้งแอป รีโมทดูดเงินหรือไม่?
รองโฆษกรัฐบาลเผยตํารวจปราบอาชญากรรมออนไลน์ แนะ 3 วิธีตรวจสอบมือถือแอนดรอยด์ ถูกติดตั้งแอป รีโมทดูดเงินหรือไม่?
วันนี้(21ม.ค.66)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าสํานักงานตํารวจแห่งชาติศูนย์ปราบปรามอาชญากรรมทางเทคโนโลยีสารสนเทศ(ศปอส.ตร.)ได้แนะนําวิธีตรวจสอบมือถือระบบแอนดรอยด์(Android)แก่ประชาชนว่าถูกติดตั้งแอปพลิเคชั่นรีโมทดูดเงินหรือไม่เพื่อป้องกันตนเองไม่ให้ตกเป็นผู้เสียหายถูกขโมยข้อมูลและเงินผ่านมือถือจากการพลั้งเผลอติดตั้งแอปพลิเคชั่นที่แฝงมัลแวร์ลงมือถือโดยไม่รู้ตัวเป็นการเปิดโอกาสให้มิจฉาชีพควบคุมมือถือจากระยะไกลและสวมรอยทําธุรกรรมการเงินโดยโอนเงินออกจากบัญชีแทนเจ้าของได้
ขั้นตอนการติดตั้งมีดังนั้น
1.ไปที่เมนูการตั้งค่า(รูปฟันเฟือง)เลือก>แอพแล้วกดที่จุด3จุดมุมขวาบนเลือกเมนูย่อย>การเข้าถึงพิเศษ
2.หากไม่สามารถเปิดดูเมนูดังกล่าวได้โดยหน้าจอจะเด้งออกไปที่หน้าหลักทันทีแสดงว่ามือถือเครื่องนั้นถูกฝังแอปฯเรียบร้อยแล้ว
3.สิ่งแรกที่ต้องทําคือตัดการเชื่อมต่ออินเทอร์เน็ตทันทีแล้วสํารองข้อมูลที่สําคัญจากนั้นล้างเครื่องโดยรีเซต(Reset)เครื่องกลับคืนค่าเริ่มต้นจากโรงงาน
———-
รัฐบาลไทย-ข่าวทำเนียบรัฐบาล-รัฐบาลเตือน อย่าโหลด 203 แอปอันตราย เสี่ยงถูกดูดเงินเกลี้ยงบัญชี ประสานแอปสโตร์เอาออกจากระบบแล้ว
วันเสาร์ที่ 21 มกราคม 2566
21/01/2566
รัฐบาลเตือน อย่าโหลด 203 แอปอันตราย เสี่ยงถูกดูดเงินเกลี้ยงบัญชี ประสานแอปสโตร์เอาออกจากระบบแล้ว
รัฐบาลเตือน อย่าโหลด 203 แอปอันตราย เสี่ยงถูกดูดเงินเกลี้ยงบัญชี ประสานแอปสโตร์เอาออกจากระบบแล้ว
วันนี้(21ม.ค.66)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่าจากปัญหาอาชญากรรมออนไลน์ที่มีกลุ่มมิจฉาชีพพัฒนาแอปพลิเคชั่นเพื่อล้วงข้อมูลส่วนตัวและดูดเงินจากบัญชีธนาคารซึ่งเป็นเรื่องที่รัฐบาลไม่นิ่งนอนใจเร่งรัดดําเนินการมาตราการป้องกันยับยั้งปราบปรามและดําเนินคดีที่ผ่านมามีกลไกความร่วมมือระหว่างหน่วยงานอย่างกรณีการป้องกันการโหลดแอปฯที่อันตรายซึ่งกระทรวงดิจิทัลเพื่อเศรษฐกิจและสังคม(ดีอีเอส)และสํานักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)ได้ร่วมกันดําเนินการตรวจสอบการแพร่ระบาดของมัลแวร์อันตรายที่มาในรูปแบบของแอปพลิเคชันบนมือถืออย่างต่อเนื่องเพราะผู้ใช้งานโทรศัพท์ที่ติดตั้งแอปฯฝังมัลแวร์อันตรายไว้มีโอกาสที่จะถูกดูดข้อมูลส่วนบุคคลหรือถูกควบคุมมือถือจากระยะไกลทําให้มิจฉาชีพสามารถทําธุรกรรมการเงินผ่านมือถือได้
จากข้อมูลในปี2022มีการเผยแพร่รายชื่อแอปพลิเคชั่นอันตราย 203รายการทั้งในระบบiOSและAndroid (ดูเพิ่มเติมได้ที่Facebookของกระทรวงดิจิทัลเพื่อเศรษฐกิจและสังคม)ดังนั้นจึงขอให้ประชาชนทําการตรวจสอบหากพบแอปพลิเคชั่นดังกล่าวให้ถอนการติดตั้งโดยทันทีและควรอัพเดทระบบของเครื่องโทรศัพท์ของตนเองให้เป็นเวอร์ชั่นล่าสุดอยู่เสมอพร้อมทั้งขอให้ระมัดระวังในการดาวน์โหลดแอปฯต่างๆมาใช้งานลงบนมือถือด้วยทั้งนี้กระทรวงดีอีเอสได้ประสานกับทางPlay StoreหรือApp Storeให้นําแอปเหล่านี้ออกจากระบบแล้วเพื่อป้องกันไม่ให้ประชาชนตกเป็นเหยื่อมิจฉาชีพได้
————-
รัฐบาลไทย-ข่าวทำเนียบรัฐบาล-ดัชนีราคาที่อยู่อาศัยใหม่ที่อยู่ระหว่างการขาย ไตรมาส 4 ปี 2565 ในกรุงเทพฯ – ปริมณฑล
วันเสาร์ที่ 21 มกราคม 2566
21/01/2566
ดัชนีราคาที่อยู่อาศัยใหม่ที่อยู่ระหว่างการขาย ไตรมาส 4 ปี 2565 ในกรุงเทพฯ – ปริมณฑล
ดัชนีราคาบ้านจัดสรรใหม่ปรับเพิ่มขึ้นเป็น 130.2  โดยเพิ่มขึ้นร้อยละ 2.7 เมื่อเทียบกับช่วงเวลาเดียวกันของปีก่อน (YoY) ที่ 126.8 และเพิ่มขึ้นร้อยละ 2.4 เมื่อเทียบกับไตรมาสก่อนหน้า (QoQ) ที่ 127.2
ศูนย์ข้อมูลอสังหาริมทรัพย์ ธนาคารอาคารสงเคราะห์ ได้จัดทําดัชนีราคาที่อยู่อาศัย 2 รายการ ประกอบด้วย (1) ดัชนีราคาบ้านจัดสรรใหม่ (บ้านเดี่ยวและทาวน์เฮ้าส์) และ (2) ดัชนีราคาห้องชุดใหม่ ที่อยู่ระหว่างการขาย ไตรมาส 4 ปี 2565 โดยพบว่าความเปลี่ยนแปลงที่น่าสนใจกล่าวคือ ดัชนีราคาบ้านจัดสรรใหม่ที่อยู่ระหว่างการขาย ในกรุงเทพฯและปริมณฑล ไตรมาส 4 ปี 2565 เพิ่มขึ้นร้อยละ 2.7 เมื่อเทียบกับช่วงเวลาเดียวกันของปีก่อน (YoY) และเพิ่มขึ้นร้อยละ 2.4 เมื่อเทียบกับไตรมาสก่อนหน้า (QoQ) อีกด้วย ซึ่งเป็นการเพิ่มขึ้นอีกครั้งหลังจากที่ดัชนีทรงตัวติดต่อกันมา 3 ไตรมาส นับตั้งแต่ไตรมาส 1 ปี 2565 แต่สําหรับดัชนีราคาห้องชุดใหม่ที่อยู่ระหว่างการขายในกรุงเทพฯ-ปริมณฑล ไตรมาส 4 ปี 2565 ยังมีการปรับลดลงร้อยละ -0.6 เมื่อเทียบกับช่วงเวลาเดียวกันของปีก่อน (YoY) และลดลงร้อยละ -1.9 เมื่อเทียบกับไตรมาสก่อนหน้า (QoQ) ทั้งนี้เป็นเพราะว่า ผู้ประกอบการฯ เพิ่มการกระตุ้นยอดขายของบ้านจัดสรรและอาคารชุดในไตรมาสนี้ ด้วยการใช้กลยุทธ์โปรโมชั่นฟรีค่าใช้จ่าย ณ วันโอนมากขึ้น
ดร.วิชัย วิรัตกพันธ์ รักษาการผู้อํานวยการศูนย์ข้อมูลอสังหาริมทรัพย์ ธนาคารอาคารสงเคราะห์ เปิดเผยว่า ดัชนีราคาบ้านจัดสรรใหม่ปรับเพิ่มขึ้นเป็น 130.2 โดยเพิ่มขึ้นร้อยละ 2.7 เมื่อเทียบกับช่วงเวลาเดียวกันของปีก่อน (YoY) ที่ 126.8 และเพิ่มขึ้นร้อยละ 2.4 เมื่อเทียบกับไตรมาสก่อนหน้า (QoQ) ที่ 127.2 ซึ่งพบว่าส่วนใหญ่เป็นโครงการใหม่ที่มีการเปิดขายในไตรมาสนี้ ซึ่งส่วนใหญ่มีต้นทุนค่าก่อสร้างสูงขึ้นตามราคาวัสดุก่อสร้างที่ยังคงเพิ่มขึ้นเกือบทุกหมวดยกเว้นหมวดกระเบื้องเมื่อเทียบราคากับช่วงเวลาเดียวกันของปีก่อน จึงทําให้ผู้ประกอบการต้องปรับราคาสูงขึ้นเล็กน้อย
เมื่อจําแนกดัชนีราคาบ้านจัดสรรตามพื้นที่ พบว่า
- กรุงเทพฯ มีค่าดัชนีเท่ากับ 126.1 เพิ่มขึ้นร้อยละ 0.2 เมื่อเทียบกับช่วงเวลาเดียวกันของปีก่อน (YoY) และเมื่อเทียบกับไตรมาสก่อนหน้า (QoQ) เพิ่มขึ้นร้อยละ 0.2 เช่นกัน
- 3 จังหวัดปริมณฑล (สมุทรปราการ นนทบุรี และปทุมธานี) มีค่าดัชนีเท่ากับ 132.5 เพิ่มขึ้นร้อยละ 3.8 เมื่อเทียบกับช่วงเวลาเดียวกันของปีก่อน (YoY) และเมื่อเทียบกับไตรมาสก่อนหน้า (QoQ) ลดลงร้อยละ 3.4
รัฐบาลไทย-ข่าวทำเนียบรัฐบาล-ประเทศไทยคว้ารางวัล Country award 2022 ประเภท Best liability management จากสำนักข่าว The Asset
วันเสาร์ที่ 21 มกราคม 2566
21/01/2566
ประเทศไทยคว้ารางวัล Country award 2022 ประเภท Best liability management จากสํานักข่าว The Asset
ประเทศไทยได้รับรางวัล Country award 2022 ประเภท Best liability management เมื่อวันที่ 19 มกราคม 2566 โดยสํานักงานบริหารหนี้สาธารณะ (สบน.) ได้ดําเนินธุรกรรมการแลกเปลี่ยนพันธบัตร (Bond Switching) ในปีงบประมาณ พ.ศ. 2565 เป็นวงเงินรวม 90,000 ล้านบาท
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ประเทศไทยได้รับรางวัล Country award 2022 ประเภท Best liability management เมื่อวันที่ 19 มกราคม 2566 โดยสํานักงานบริหารหนี้สาธารณะ (สบน.) ได้ดําเนินธุรกรรมการแลกเปลี่ยนพันธบัตร (Bond Switching) ในปีงบประมาณ พ.ศ. 2565 เป็นวงเงินรวม 90,000 ล้านบาท ซึ่งถือว่าเป็นการดําเนินธุรกรรมที่ประสบความสําเร็จท่ามกลางสภาวะตลาดการเงินและตลาดตราสารหนี้ที่มีความผันผวน รวมถึงสถานการณ์การแพร่ระบาดของโรคติดเชื้อไวรัสโคโรนา (Covid-19)
สบน. ได้ดําเนินธุรกรรมการแลกเปลี่ยนพันธบัตร (Bond Switching) เป็นประจําทุกปี ซึ่งเป็นเครื่องมือหนึ่งในการบริหารหนี้สาธารณะที่มีประสิทธิภาพ โดยมีวัตถุประสงค์เพื่อลดการกระจุกตัวและยืดอายุเฉลี่ยของหนี้ที่ใกล้ครบกําหนด ลดความเสี่ยงในการปรับโครงสร้างหนี้รัฐบาล พร้อมทั้งเพิ่มสภาพคล่องในตลาดรอง ในการดําเนินธุรกรรม Bond Switching ดังกล่าว เป็นการดําเนินการในรูปแบบผ่านตัวกลาง (Syndication) โดยการคัดเลือกผู้จัดจําหน่ายและจัดการการแลกเปลี่ยนพันธบัตร (Arranger) ทําให้สามารถบริหารหนี้ได้ลุล่วงตามเป้าหมายและพันธกิจของ สบน.
ในการนี้ สบน. ขอขอบคุณ Arranger ทั้ง 4 ราย ได้แก่ ธนาคารกรุงไทย จํากัด (มหาชน) ธนาคารกรุงศรีอยุธยา จํากัด (มหาชน) ธนาคารฮ่องกงและเซี่ยงไฮ้คอร์ปอเรชั่น จํากัด และธนาคารแสตนดาร์ดชาร์เตอร์ด (ไทย) จํากัด ตลอดจนผู้ที่มีส่วนเกี่ยวข้องทุกรายที่เข้ามามีส่วนร่วมในธุรกรรม Bond Switching ครั้งนี้ให้ประสบความสําเร็จ
ทั้งนี้ สบน. คาดหวังเป็นอย่างยิ่งว่าจะได้รับการสนับสนุนจากทุกท่านในวาระต่อไป
สํานักพัฒนาตลาดตราสารหนี้ สํานักงานบริหารหนี้สาธารณะ
+66 (0) 2271 7999 ต่อ 5804 หรือ 5810
www.pdmo.go.th
รัฐบาลไทย-ข่าวทำเนียบรัฐบาล-ออมสิน พร้อมช่วยลูกหนี้ ขนมาตรการร่วมมหกรรมร่วมใจแก้หนี้ สัญจร ครั้งที่ 4 จ.ชลบุรี พิเศษ เยี่ยมชมและทำธุรกรรมที่บูธออมสินรับของที่ระลึกมากมาย
วันเสาร์ที่ 21 มกราคม 2566
21/01/2566
ออมสิน พร้อมช่วยลูกหนี้ ขนมาตรการร่วมมหกรรมร่วมใจแก้หนี้ สัญจร ครั้งที่ 4 จ.ชลบุรี พิเศษ เยี่ยมชมและทําธุรกรรมที่บูธออมสินรับของที่ระลึกมากมาย
ธนาคารออมสินร่วมงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 จัดขึ้นระหว่างวันที่ 20-22 มกราคม 2566 เวลา 10.00-18.00 น. ณ ศาลาประชาคมเทศบาลเมืองบ้านสวน จ.ชลบุรี โดยธนาคารอาคารสงเคราะห์เป็นเจ้าภาพ
นายวิทัย รัตนากร ผู้อํานวยการธนาคารออมสิน เปิดเผยว่า งาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจรจัดขึ้นตามนโยบายของรัฐบาลเพื่อให้บริการลูกหนี้ที่ได้รับผลกระทบจากสถานการณ์การแพร่ระบาดของเชื้อโควิด-19 โดยการผนึกกําลังของกระทรวงการคลัง ธปท.และสมาคมสถาบันการเงินของรัฐ(GFA) ซึ่งมีสถาบันการเงินผลัดเปลี่ยนกันรับหน้าที่ผู้จัดงานหลัก ล่าสุดเป็นการจัดงานครั้งที่ 4 จะจัดขึ้นระหว่างวันที่ 20-22 มกราคม 2566 เวลา 10.00-18.00 น. ณ ศาลาประชาคมเทศบาลเมืองบ้านสวน จ.ชลบุรี โดยธนาคารอาคารสงเคราะห์เป็นเจ้าภาพ
ธนาคารออมสินได้จัดโปรโมชั่น มาตรการช่วยเหลือลูกค้าประชาชนและผลิตภัณฑ์ทางการเงินที่เตรียมไว้เป็นพิเศษสําหรับงานนี้ ได้แก่ มาตรการแก้หนี้ เงื่อนไขพิเศษสําหรับลูกหนี้ทุกประเภทสินเชื่อ โดยลูกหนี้ที่เป็น NPLs กรณีปิดบัญชี มีทั้งยกเว้นดอกเบี้ยที่ค้างชําระให้เต็มจํานวน กรณีผ่อนชําระธนาคารพักชําระเงินต้นให้ 1 ปี และลดอัตราดอกเบี้ย ทั้งนี้ขึ้นอยู่กับแต่ละประเภทสินเชื่อและร่วมพูดคุยเพื่อหาทางออกร่วมกัน ภายใต้ความตั้งใจของรัฐบาลที่ต้องการช่วยเหลือและแก้ปัญหาหนี้สินอย่างยั่งยืนให้กับประชาชนกลุ่มเปราะบาง
นอกจากมาตรการแก้หนี้ที่เป็นบริการหลักสําหรับงานนี้แล้ว ธนาคารยังได้จัดโปรโมชั่นเงินฝากในโอกาสนี้ด้วย ได้แก่ เงินฝากเผื่อเรียกพิเศษ 15 เดือน เป็นเงินฝากระยะยาวสําหรับเก็บออม กําหนดดอกเบี้ยแบบ Step up จ่ายดอกเบี้ยเพิ่มขึ้นตามช่วงเวลาที่ธนาคารกําหนด สูงสุด 4.99 % ต่อปีในปีที่ 15 คิดเป็นดอกเบี้ยเฉลี่ย 1.25 % ต่อปี เทียบเท่าดอกเบี้ยเงินฝากประจํา 1.47 % ต่อปี รับฝากบุคคลธรรมดาและนิติบุคคล (บุคคลธรรมดาดอกเบี้ยไม่เสียภาษี) ฝากขั้นต่ํา 10,000 บาท ฝากได้ที่ธนาคารออมสินทุกสาขา ตั้งแต่วันนี้ถึงวันที่ 31 มกราคม 2566
ทั้งนี้ ยังมีสินเชื่อ GSB บ้านแลกเงิน ผ่อนต่ําแสนละ 555 บาทต่อเดือน สินเชื่อ BCG for BCG Economy และสินเชื่อดอกเบี้ยต่ํา Soft Loan Re-Open ธุรกิจโรงแรม รวมถึงการจัดฝึกอบรมอาชีพ จึงขอเชิญชวนลูกค้าประชาชนจังหวัดชลบุรีและพื้นที่ใกล้เคียงเยี่ยมชมและร่วมกิจกรรมพร้อมลงทะเบียนใช้บริการที่บูธธนาคารออมสินภายในงานมหกรรมร่วมใจแก้หนี้ฯ สัญจร ครั้ง 4 รับของที่ระลึกมากมาย
รัฐบาลไทย-ข่าวทำเนียบรัฐบาล-รฟม. ร่วมกับ บช.น. และ กทม. เปิดใช้งาน สะพานข้ามแยกพรีเมียร์
วันเสาร์ที่ 21 มกราคม 2566
รฟม. ร่วมกับ บช.น. และ กทม. เปิดใช้งาน สะพานข้ามแยกพรีเมียร์
เพื่อบรรเทาผลกระทบด้านจราจรแก่ประชาชน
วันนี้ (วันที่ 21 มกราคม 2566) พล.ต.ต.จิรสันต์ แก้วแสงเอก รองผู้บัญชาการตํารวจนครบาล (รองผบช.น.) นายวิศณุ ทรัพย์สมพล รองผู้ว่าราชการกรุงเทพมหานคร และ นายกิตติ เอกวัลลภ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ร่วมเปิดใช้งานสะพานข้ามแยกพรีเมียร์
โดยโครงการก่อสร้างสะพานข้ามแยกพรีเมียร์ เป็นโครงการของกรุงเทพมหานครที่ได้มอบหมายให้ รฟม. เป็นผู้ดําเนินการก่อสร้าง เนื่องจากอยู่ในพื้นที่ทับซ้อนกับแนวก่อสร้างโครงการรถไฟฟ้าสายสีเหลืองฯ โดยรูปแบบโครงสร้างสะพานข้ามแยกพรีเมียร์ ได้ออกแบบให้มีขนาด 4 ช่องจราจรไป-กลับ ระดับสะพานอยู่ใต้แนวทางวิ่งรถไฟฟ้าสายสีเหลืองฯ และใช้เสาโครงสร้างร่วมกัน บริเวณเกาะกลางถนนศรีนครินทร์ ระหว่างทางวิ่งรถไฟฟ้าช่วงสถานีสวนหลวง ร.9 กับ สถานีศรีอุดม มีระยะทางประมาณ 850 เมตร
ปัจจุบัน รฟม. ได้ส่งมอบสะพานข้ามแยกพรีเมียร์ให้กับ กทม. แล้ว เพื่อให้สอดคล้องตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ในการประชุมคณะกรรมการเตรียมการเปิดให้บริการและกํากับการบริหารโครงการรถไฟฟ้าสายสีเหลืองและชมพู ที่มอบหมายให้ รฟม. เร่งการคืนผิวจราจรในบริเวณที่ก่อสร้างแล้วเสร็จให้ประชาชน โดยการเปิดใช้สะพานข้ามแยกพรีเมียร์ จะช่วยบรรเทาผลกระทบด้านจราจรแก่ประชาชนได้เป็นอย่างดี
ทั้งนี้ การเปิดใช้สะพานข้ามแยกพรีเมียร์จะส่งผลให้ผู้ใช้เส้นทางบนศรีนครินทร์ บริเวณซอยศรีนครินทร์ 55 ถึงบริเวณคลองตาช้าง ไม่สามารถเลี้ยวขวา เพื่อมุ่งหน้าไปยังแยกบางกะปิได้ โดยให้ใช้เส้นทางในการสัญจรดังนี้
- ผู้ใช้เส้นทางจากซอยศรีนครินทร์ 55 ที่มีความประสงค์จะเดินทางไปทางแยกบางกะปิ ให้เลี้ยวซ้าย ตรงไปใช้จุดกลับรถบริเวณซอยศรีนครินทร์ 57 หรือให้ใช้เส้นทางลัดด้านหลังศูนย์การค้าพาราไดซ์พาร์ค และออกสู่ซอยศรีนครินทร์ 57 จากนั้นรอสัญญาณไฟ และเลี้ยวขวา เพื่อมุ่งหน้าแยกบางกะปิ
- ผู้ใช้เส้นทางบนถนนศรีนครินทร์ ฝั่งขาเข้า ที่มีความประสงค์จะเดินทางเข้าซอยศรีนครินทร์ 55 ให้หยุดรอสัญญาณไฟจราจร และเลี้ยวขวา บริเวณซอยศรีนครินทร์ 57 ทดแทน (ยกเลิกสัญญาณไฟจราจร บริเวณซอยศรีนครินทร์ 55 ตลอดไป)
- ปิดเบี่ยงจราจร 1 ช่องทางขวา ชิดเกาะกลางตามแนวสะพานพรีเมียร์ บนถนนศรีนครินทร์ ตั้งแต่บริเวณซอยศรีนครินทร์ 55 ถึงบริเวณคลองตาช้าง ทั้งฝั่งขาเข้าและฝั่งขาออก ตลอด 24 ชั่วโมง เป็นระยะเวลา 45 วัน เพื่อติดตั้งระบบระบายน้ําข้างสะพานพรีเมียร์ โดยผู้ใช้เส้นทางบนถนนศรีนครินทร์ ฝั่งขาเข้าและฝั่งขาออก สามารถสัญจรได้ 3 ช่องทาง/ทิศทาง โดยให้ใช้เส้นทางบนสะพานข้ามแยกพรีเมียร์ 2 ช่องทาง และทางราบ 1 ช่องทาง
สามารถติดตามรายละเอียดและข้อมูลข่าวสารเพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
“รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ธ.ก.ส. เตือนภัย ! เพจมิจฉาชีพแอบใช้ภาพที่เกี่ยวข้องกับธนาคาร ลวงให้หลงเชื่อใช้บริการสินเชื่อ
วันเสาร์ที่ 21 มกราคม 2566
21/01/2566
ธ.ก.ส. เตือนภัย ! เพจมิจฉาชีพแอบใช้ภาพที่เกี่ยวข้องกับธนาคาร ลวงให้หลงเชื่อใช้บริการสินเชื่อ
ธ.ก.ส. เตือน ! ระวังเพจที่นําภาพผู้บริหารหรือภาพที่สื่อถึงธนาคาร ทําการปล่อยเงินกู้นอกระบบผ่านทางสื่อสังคมออนไลน์ ยืนยัน ! ธ.ก.ส. ไม่มีส่วนเกี่ยวข้องกับภาพและการกระทําดังกล่าว และไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด
ธ.ก.ส. เตือน ! ระวังเพจที่นําภาพผู้บริหารหรือภาพที่สื่อถึงธนาคาร ทําการปล่อยเงินกู้นอกระบบผ่านทางสื่อสังคมออนไลน์ ยืนยัน ! ธ.ก.ส. ไม่มีส่วนเกี่ยวข้องกับภาพและการกระทําดังกล่าว และไม่มีนโยบายปล่อยเงินกู้ผ่านทาง SMS และสื่อสังคมออนไลน์แต่อย่างใด ซึ่งช่องทางสื่อสารหลักที่เป็นทางการของธนาคารคือ เว็บไซต์ www.baac.or.th Facebook Page “ธกส BAAC Thailand” และ Line Official Account : @baacfamily เพื่อแจ้งข่าวสารผลิตภัณฑ์ บริการและกิจกรรมต่าง ๆ กับลูกค้าเท่านั้น หากพบเห็นการแอบอ้างต่าง ๆ สามารถแจ้งได้ที่ Call Center 02 555 0555
นายไพศาล หงษ์ทอง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ใช้ช่องทางสื่อสังคมออนไลน์ แอบอ้างใช้ภาพผู้บริหารและภาพที่สื่อถึงธนาคาร นําเสนอเงินกู้ผ่านแอปพลิเคชันเฟสบุ๊คหรือแอปพลิเคชันไลน์ โดยให้ติดต่อหรือคลิกลิงก์ในการรับบริการสินเชื่อที่นําเสนอนั้น ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับภาพและสื่อดังกล่าว อีกทั้งธนาคารไม่มีนโยบายในการปล่อยสินเชื่อผ่านสื่อสังคมออนไลน์และ SMS จึงขอให้เกษตรกรลูกค้าและประชาชนทั่วไปอย่าหลงเชื่อหรือคลิกเข้าไปใช้บริการตามข้อมูลดังกล่าว
ทั้งนี้ ธ.ก.ส. มีช่องทางการสื่อสารที่เป็นทางการคือ เว็บไซต์ www.baac.or.th Facebook Page “ธกส BAAC Thailand” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสําคัญไปยังลูกค้า รวมถึงการสอบถามข้อมูลต่าง ๆ และ LINE Official Account : @baacfamily ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งหากถูกต้องตามหลักเกณฑ์ธนาคารจึงจะนัดหมายทําสัญญาต่อไป โดยจุดสังเกต LINE Official Account : @baacfamily จะมีโลโก้ ธ.ก.ส. และสัญลักษณ์รูปโล่สีเขียวบริเวณหน้าชื่อและมียอดผู้ติดตามปัจจุบันกว่า 11 ล้านคน
นายไพศาล กล่าวต่อไปว่า ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทาง SMS และสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการติดต่อหรือทําธุรกรรมออนไลน์ หากพบเห็นการแอบอ้างต่าง ๆ หรือต้องการสอบถามรายละเอียดเพิ่มเติม ติดต่อได้ที่ Call Center 02 555 0555 ได้ตลอด 24 ชั่วโมง รวมถึงเว็บไซต์ www.baac.or.th และ Facebook Page “ธกส BAAC Thailand” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
รัฐบาลไทย-ข่าวทำเนียบรัฐบาล-มท.1 เผย เริ่มแล้ว! จ่ายเงินช่วยเหลือผู้ประสบภัยอุทกภัยแล้ววันแรก 3.8 หมื่นราย
วันศุกร์ที่ 20 มกราคม 2566
20/01/2566
มท.1 เผย เริ่มแล้ว! จ่ายเงินช่วยเหลือผู้ประสบภัยอุทกภัยแล้ววันแรก 3.8 หมื่นราย
มท.1 เผย เริ่มแล้ว! จ่ายเงินช่วยเหลือผู้ประสบภัยอุทกภัยแล้ววันแรก 3.8 หมื่นราย
วันนี้ (20 ม.ค.66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ปภ. ได้รายงานความคืบหน้าการจ่ายเงินช่วยเหลือผู้ประสบอุทกภัย ปี 2565 ตามมติคณะรัฐมนตรีเมื่อวันที่ 29 พฤศจิกายน 2565 โดยวันนี้ ปภ.ได้ส่งข้อมูลให้ธนาคารออมสินโอนเงินเข้าระบบพร้อมเพย์ของผู้ประสบอุทกภัย ครั้งที่ 1 จํานวน 38,408 ครัวเรือน ตามที่มติคณะรัฐมนตรีเมื่อวันที่ 29 พฤศจิกายน 2565 ได้เห็นชอบหลักเกณฑ์และเงื่อนไขวิธีการจ่ายเงินช่วยเหลือผู้ประสบอุทกภัยในช่วงฤดูฝน ปี 2565 เพื่อให้การช่วยเหลือเยียวยาเบื้องต้นแก่ครอบครัวผู้ประสบอุทกภัยเป็นกรณีพิเศษ พร้อมทั้งอนุมัติกรอบวงเงิน 6,258.54 ล้านบาท เพื่อช่วยเหลือผู้ประสบอุทกภัย จํานวนใน 66 จังหวัด โดยตั้งแต่วันที่ 21 ธันวาคม 2565 – 20 มกราคม 2566 ได้มีการดําเนินการบันทึกข้อมูลเข้าระบบฯ แล้วรวมจํานวนทั้งสิ้น 562,212 ครัวเรือน จาก 66 จังหวัดที่ประสบอุทกภัยและกรุงเทพมหานคร
ทั้งนี้ จังหวัดพระนครศรีอยุธยาและจังหวัดปทุมธานีจัดส่งข้อมูลบัญชีรายชื่อครัวเรือนผู้ประสบอุทกภัย ปี 2565 ชุดแรกให้ ปภ.จํานวน 39,425 ครัวเรือน จํานวนเงินทั้งสิ้น 311,838,000 บาท โดย ปภ.ได้ส่งกรมการปกครองตรวจสอบความถูกต้องของเลขประจําตัวประชาชน และส่งข้อมูลครัวเรือนผู้ประสบภัยให้ธนาคารออมสินเรียบร้อยแล้ว จํานวน 39,414 ครัวเรือน ส่วนผู้ประสบภัยอีก 11 รายพบว่าข้อมูลไม่ถูกต้องจึงได้ส่งให้จังหวัดดําเนินการตรวจสอบอีกครั้ง
โดยในวันนี้ (20 ม.ค.66) ธนาคารออมสินได้โอนเงินช่วยเหลือ ครั้งที่ 1 เข้าบัญชีผู้ประสบอุทกภัยจํานวน 38,408 ราย ผ่านระบบพร้อมเพย์ (PromptPay) แบ่งเป็น ธนาคารออมสิน 5,645 ราย และธนาคารอื่น 32,763 ราย และมีผู้ประสบอุทกภัยจํานวน 1,006 ราย ไม่สามารถโอนเงินผ่านระบบพร้อมเพย์ได้เนื่องจากไม่ได้ผูกบัญชีพร้อมเพย์กับเลขบัตรประชาชน ซึ่งได้แจ้งให้จังหวัดประสานผู้ประสบภัยมาดําเนินการผูกบัญชีพร้อมเพย์เพื่อรับเงินช่วยเหลือต่อไป
ทั้งนี้ จังหวัดอื่น ๆ กําลังทยอยส่งข้อมูลมาเพิ่มเติม โดย ปภ.จะเร่งรวบรวมส่งให้ธนาคารออมสินเพื่อดําเนินการโอนเงินเข้าบัญชีต่อไป สําหรับ เพื่อให้สามารถจ่ายเงินช่วยเหลือแก่ผู้ประสบภัยได้ครบถ้วนตามระยะเวลาที่กําหนด
สําหรับประชาชนที่ได้ยื่นคําร้องขอรับเงินช่วยเหลือเรียบร้อยแล้ว สามารถติดตามสถานะการดําเนินการของตนเองได้ที่ https://flood65.disaster.go.th หรือติดต่อสอบถามข้อมูลเพิ่มเติมได้ที่ กองช่วยเหลือผู้ประสบภัย กรมป้องกันและบรรเทาสาธารณภัย หมายเลขโทรศัพท์ 0-2637-3511
รัฐบาลไทย-ข่าวทำเนียบรัฐบาล-ยสท. ช่วยเหลือชาวไร่ยาสูบ สนับสนุนปัจจัยการผลิต ร้อยละ 50 วงเงิน 56.16 ล้านบาท ฤดูการผลิต 2565/2566
วันเสาร์ที่ 21 มกราคม 2566
21/01/2566
ยสท. ช่วยเหลือชาวไร่ยาสูบ สนับสนุนปัจจัยการผลิต ร้อยละ 50 วงเงิน 56.16 ล้านบาท ฤดูการผลิต 2565/2566
การยาสูบแห่งประเทศไทย (ยสท.) แถลงข่าวการให้ความช่วยเหลือเกษตรกรชาวไร่ยาสูบและผู้บ่มอิสระ สนับสนุนปัจจัยการผลิต ร้อยละ 50 ของต้นทุนการผลิตที่สูงขึ้น เฉพาะฤดูการผลิต 2565/2566 ในวงเงิน 56.16 ล้านบาท
ผู้บริหารการยาสูบแห่งประเทศไทย (ยสท.) นําโดย นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย พร้อมด้วยนายสิทธิพร ก้อนแก้ว รองผู้ว่าการด้านใบยา และนายสมชาย กองกลม ผู้อํานวยการฝ่ายใบยา ร่วมกันแถลงข่าวการให้ความช่วยเหลือเกษตรกรชาวไร่ยาสูบและผู้บ่มอิสระ สนับสนุนปัจจัยการผลิต ร้อยละ 50 ของต้นทุนการผลิตที่สูงขึ้น เฉพาะฤดูการผลิต 2565/2566 ในวงเงิน 56.16 ล้านบาท โดยมีผู้จัดการสํานักงานยาสูบส่วนภูมิภาค ผู้แทนชาวไร่ยาสูบในสังกัดและผู้บ่มอิสระเข้าร่วมรับฟัง ณ ห้องเธียร์เตอร์ ชั้น 2 อาคาร B-02 การยาสูบแห่งประเทศไทย พระนครศรีอยุธยา เมื่อวันที่ 20 มกราคม 2566
นายภูมิจิตต์ พงษ์พันธุ์งาม ผู้ว่าการการยาสูบแห่งประเทศไทย กล่าวว่า ยสท. มีความห่วงใยชาวไร่ยาสูบและผู้บ่มอิสระที่ได้รับผลกระทบภายหลังการปรับโครงสร้างภาษีสรรพสามิตยาสูบแบบใหม่ตาม พ.ร.บ.ภาษีสรรพสามิต พ.ศ.2560 และโครงสร้างภาษีสรรพสามิตยาสูบ ประกอบกับปัญหาการแพร่ระบาดของบุหรี่ผิดกฎหมาย การแข่งขันทางการค้าในอุตสาหกรรมบุหรี่ต่างชาติ และจํานวนผู้สูบที่น้อยลงตามนโยบายรัฐและกระแสโลก ทําให้ ยสท. มียอดจําหน่ายที่ลดลง ส่งผลกระทบโดยตรงกับชาวไร่ยาสูบและผู้บ่มอิสระ จากการปรับลดโควตาการรับซื้อใบยา รวมถึงต้นทุนปัจจัยการผลิตที่สูงขึ้น เช่น ค่าปุ๋ย ค่าการขนส่งและน้ํามันเชื้อเพลิง ดังนั้น คณะกรรมการ ยสท. จึงได้อนุมัติการให้ความช่วยเหลือเกษตรกรโดยสนับสนุนปัจจัยการผลิต ร้อยละ 50 ในวงเงิน 56.16 ล้านบาท ดังนี้
ประเภทใบยา ปริมาณ
(ล้าน กก.) สนับสนุนปัจจัยการผลิต
(บาท/กก.) เงินช่วยเหลือ
(ล้านบาท)
เวอร์ยิเนีย 4.23 6.26 26.48
เบอร์เลย์ 7.14 3.55 25.35
เตอร์กิซ 1.64 2.64 4.33
รวมทั้งสิ้น 56.16
สําหรับวิธีการให้ความช่วยเหลือเหลือเกษตรกรนั้น ยสท.จะจ่ายเงินสนับสนุนปัจจัยการผลิตให้กับชาวไร่บ่มเองและผู้บ่มอิสระ เมื่อชาวไร่และผู้บ่มอิสระนําใบยาเวอร์ยิเนีย ใบยาเบอร์เลย์ ใบยาเตอร์กิซ มาส่งขายให้กับ ยสท. ในแต่ละครั้ง(วิธีการคํานวณเงินช่วยเหลือ คือ ปริมาณใบยาที่ส่งขาย x อัตราการจ่ายเงินสนับสนุนปัจจัยการผลิต) แต่ไม่เกินปริมาณโควตาที่ได้รับการจัดสรรโดยผู้ว่าการ ยสท. ได้มอบอํานาจให้ผู้จัดการสํานักงานยาสูบส่วนภูมิภาค ได้แก่ สํานักงานยาสูบเชียงใหม่ เชียงราย แพร่ สุโขทัย เพชรบูรณ์ บ้านไผ่ นครพนม และหนองคาย เป็นผู้อนุมัติเบิกจ่ายเงินให้ความช่วยเหลือเกษตรกรโดยการสนับสนุนปัจจัยการผลิต ฤดูกาลผลิต 2565/2566 ตลอดทั้งกระบวนการ ซึ่งจะเริ่มฤดูกาลรับซื้อใบยาในช่วงปลายเดือนมกราคม 2566 นี้
ผู้ว่าการ ยสท. กล่าวเพิ่มเติมว่า ในส่วนของเงินสนับสนุนอีกร้อยละ 50 ที่ ยสท.ได้ขอจัดสรรงบประมาณจากรัฐบาลเพื่อช่วยเหลือเกษตรกรในวงเงิน 56.16 ล้านบาท นั้น ขณะนี้คณะกรรมการ ยสท. ได้พิจารณาอนุมัติแล้ว และอยู่ระหว่างนําเสนอต่อกระทรวงการคลังเพื่อดําเนินการต่อไป ทั้งนี้ ยสท. พร้อมดูแลและให้ความช่วยเหลือเกษตรกร โดยไม่ทอดทิ้งอย่างแน่นอน เพราะเกษตรกรชาวไร่ยาสูบทั่วประเทศเป็นต้นน้ําของอุตสาหกรรมยาสูบ เปรียบเสมือนครอบครัวยาสูบที่มีความผูกพันกันมาอย่างอย่างยาวนานจากรุ่นสู่รุ่น
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ปลื้ม ผลการดำเนินงานโครงการ “ข้าวรักษ์โลก BCG Model นาปรัง" ใช้นวัตกรรมเพิ่มคุณค่าสินค้า ตอบโจทย์กระแสผู้บริโภคในโลกยุคปัจจุบัน
วันเสาร์ที่ 21 มกราคม 2566
21/01/2566
โฆษกรัฐบาลเผย นายกฯ ปลื้ม ผลการดําเนินงานโครงการ “ข้าวรักษ์โลก BCG Model นาปรัง" ใช้นวัตกรรมเพิ่มคุณค่าสินค้า ตอบโจทย์กระแสผู้บริโภคในโลกยุคปัจจุบัน
โฆษกรัฐบาลเผย นายกฯ ปลื้ม ผลการดําเนินงานโครงการ “ข้าวรักษ์โลก BCG Model นาปรัง" ใช้นวัตกรรมเพิ่มคุณค่าสินค้า ตอบโจทย์กระแสผู้บริโภคในโลกยุคปัจจุบัน ผลระยะแรกน่าพึงพอใจ เดินหน้าเร่งพัฒนาต่อระยะที่ 2
วันนี้(21ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมรับทราบถึงความคืบหน้าการดําเนินการโครงการ“ข้าวรักษ์โลกBCG Modelนาปรัง"ช่วยเพิ่มผลผลิตให้ชาวนาลดต้นทุนการผลิตรักษาสิ่งแวดล้อมตามยุทธศาสตร์3น(น้ํานานวัตกรรม)
โฆษกประจําสํานักนายกรัฐมนตรีเปิดเผยว่าเนื่องจากการทํานาแบบดั้งเดิมค่อนข้างส่งผลกระทบต่อสิ่งแวดล้อมตั้งแต่ขั้นตอนการเพาะปลูกการเก็บเกี่ยวการกําจัดตอซังข้าวในขณะที่เก็บเกี่ยวผลผลิตได้ไม่มากเท่าที่ควรรัฐบาลจึงได้สนับสนุนโครงการข้าวรักษ์โลกBCG Modelนาปรังเพื่อช่วยเพิ่มผลผลิตให้กับชาวนาโดยเฉลี่ยต่อไร่ได้มากกว่าช่วยลดต้นทุนการผลิตควบคู่ไปกับการรักษาสิ่งแวดล้อมตามยุทธศาสตร์3น(น้ํานานวัตกรรม)ซึ่งผลจากการดําเนินการของโครงการในระยะที่1เป็นที่น่าพึงพอใจ
โครงการข้าวรักษ์โลกนี้เป็นต้นแบบการปฏิวัติการทํานาแบบยั่งยืนตามแนวทางของนายกรัฐมนตรีซึ่งเกิดจากจากแนวคิดการผลิตข้าวแบบใหม่ด้วยการนํานวัตกรรมที่ทันสมัยมาใช้ลดการใช้สารเคมีลดต้นทุนการผลิตได้ข้าวคุณภาพสูงเป็นข้าวที่ตรงตามความต้องการของตลาดดีต่อสุขภาพและเป็นมิตรกับสิ่งแวดล้อมและสามารถขายได้ในราคาที่สูงขึ้น
โดยในระยะที่1รัฐบาลได้ส่งเสริมโครงการฯผ่านกองทุนหมู่บ้านฯนําร่องที่จังหวัดเชียงรายมหาสารคามร้อยเอ็ดอุบลราชธานีศรีสะเกษสุรินทร์และบุรีรัมย์รวม20กองทุนกองทุนละ1,500,000บาทบนพื้นที่ของโครงการรวมกว่า10,830ไร่มีสมาชิกเกษตรกรเข้าร่วมโครงการฯ2,674คนสามารถเพิ่มผลผลิตโดยเฉลี่ย27.07 %และลดต้นทุนการผลิตโดยเฉลี่ย38.20 %
ขณะนี้โครงการ“ข้าวรักษ์โลกBCG Modelนาปรัง”ดําเนินมาถึงระยะที่2ที่จะสนับสนุนใน10จังหวัดจังหวัดละ10โครงการรวม100โครงการในภาคเหนือ4จังหวัด,ภาคกลาง3จังหวัดและภาคใต้อีก3จังหวัดซึ่งจะได้นําบทเรียนมาจากระยะที่1ด้วย
“นายกรัฐมนตรีชื่นชมผลการดําเนินงานโครงการฯขอบคุณผู้มีส่วนเกี่ยวข้องทุกคนทั้งหน่วยงานภาครัฐเอกชนประชาชนตลอดจนเกษตรกรผู้เข้าร่วมโครงการที่ช่วยกันขับเคลื่อนโครงการนี้ซึ่งผลสําเร็จจากโครงการจะช่วยส่งเสริมให้ข้าวไทยสร้างมูลค่าเพิ่มได้ยิ่งกว่าในอดีตนํารายได้เข้าประเทศให้ประสบผลสําเร็จอย่างดีนายกรัฐมนตรีหวังเป็นอย่างยิ่งว่าโครงการข้าวรักษ์โลกนี้จะเป็นต้นแบบในการส่งต่อความสําเร็จสู่สินค้าเกษตรอื่นๆเพื่อให้ภาคเกษตรของไทยมีความเข้มแข็งสามารถแข่งขันได้ในระดับสากลตอบโจทย์กระแสผู้บริโภคในโลกยุคปัจจุบันผลักดันให้ไทยเป็นแหล่งอาหารและสินค้าเกษตรคุณภาพสูงในเวทีโลกรวมทั้งมีส่วนขับเคลื่อนเศรษฐกิจไทยตามหลักปรัชญาของเศรษฐกิจพอเพียง”นายอนุชาฯกล่าว
—————
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย มอบประกาศนียบัตร หลักสูตรนักปกครองระดับสูง รุ่นที่ 78 และรุ่นที่ 79 เน้นย้ำการปฏิบัติงานราชการต้องมุ่งเป้าสูงสุดคือประโยชน์ของประชาชน
วันศุกร์ที่ 20 มกราคม 2566
20/01/2566
รัฐมนตรีว่าการกระทรวงมหาดไทย มอบประกาศนียบัตร หลักสูตรนักปกครองระดับสูง รุ่นที่ 78 และรุ่นที่ 79 เน้นย้ําการปฏิบัติงานราชการต้องมุ่งเป้าสูงสุดคือประโยชน์ของประชาชน
รัฐมนตรีว่าการกระทรวงมหาดไทย มอบประกาศนียบัตร หลักสูตรนักปกครองระดับสูง รุ่นที่ 78 และรุ่นที่ 79 เน้นย้ําการปฏิบัติงานราชการต้องมุ่งเป้าสูงสุดคือประโยชน์ของประชาชน
วันนี้ (20 มกราคม 2566) เวลา 10.30 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีมอบประกาศนียบัตร เข็มวิทยฐานะ และโล่รางวัลเรียนดี หลักสูตรนักปกครองระดับสูง (นปส.) รุ่นที่ 78 และรุ่นที่ 79 โดยมี นายชัยวัฒน์ ชื่นโกสุม นายโชตินรินทร์ เกิดสม รองปลัดกระทรวงมหาดไทย คณะทํางานรัฐมนตรีว่าการกระทรวงมหาดไทย ผู้บริหารระดับสูงของกระทรวงมหาดไทย และนักศึกษาหลักสูตรนักปกครองระดับสูง รุ่นที่ 78 จํานวน 100 คน และรุ่นที่ 79 จํานวน 100 คน ร่วมในพิธี
โอกาสนี้ รัฐมนตรีว่าการกระทรวงมหาดไทย ได้กล่าวแสดงความยินดีกับผู้สําเร็จการศึกษาอบรมหลักสูตรนักปกครองระดับสูง รุ่นที่ 78 และรุ่นที่ 79 ที่ได้ผ่านการทดสอบในเบื้องต้นเป็นที่เรียบร้อยแล้ว โดยเน้นย้ําให้นําความรู้ที่ได้รับจากการศึกษาอบรมไปประยุกต์ใช้เพื่อพัฒนาพื้นที่และยกระดับคุณภาพชีวิตให้แก่ประชาชนเพิ่มประสิทธิภาพของกระบวนงานและแนวทางการดําเนินงาน ตลอดจนส่งเสริมให้การทํางานเป็นไปอย่างสร้างสรรค์ มีความทันสมัย ทันต่อสถานการณ์ที่ซับซ้อนในยุคปัจจุบัน โดยการดําเนินงานต้องเน้นการมีส่วนร่วม การบูรณาการกับหน่วยงานที่เกี่ยวข้อง เพื่อประโยชน์สูงสุดของประชาชน โดยเชื่อมั่นว่าประโยชน์ที่ได้รับจากการอบรมจะสามารถนําเอาไปสนับสนุนการทํางานของอธิบดี ผู้ว่าราชการจังหวัด หรือผู้บังคับบัญชา ให้เกิดผลสัมฤทธิ์ในทางราชการได้
ด้านนายชัยวัฒน์ ชื่นโกสุม รองปลัดกระทรวงมหาดไทย กล่าวว่า การศึกษาอบรมหลักสูตรนักปกครองระดับสูง มีวัตถุประสงค์เพื่อต้องการให้ผู้เข้ารับการศึกษาอบรม มีความรู้ ทักษะ ทัศนคติ วิสัยทัศน์ที่สอดคล้องกับการเป็นผู้นําการเปลี่ยนแปลง โดยกลุ่มเป้าหมายเป็นกลุ่มผู้บริหารระดับกลางในสังกัดกระทรวงมหาดไทย และสังกัดหน่วยงานที่ร่วมทํางานเชิงบูรณาการกับกระทรวงมหาดไทย โดยในแต่ละรุ่นใช้เวลาศึกษา รุ่นละ 10 สัปดาห์ ซึ่งได้รับความร่วมมืออย่างดีจากวิทยากร ผู้ทรงคุณวุฒิทั้งภาครัฐและภาคเอกชน ที่มาร่วมถ่ายทอดความรู้และประสบการณ์อันทรงคุณค่าให้แก่ผู้เข้ารับการศึกษาอบรม ซึ่งจะเป็นประโยชน์อย่างยิ่งสําหรับการทํางานในอนาคตของผู้เข้ารับการศึกษาอบรมทุกคน
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ อวยพรตรุษจีนแก่คนไทยเชื้อสายจีน ให้สุขสมหวัง ร่ำรวยตลอดปี เฉลิมฉลองตรุษจีนด้วยความสุข เดินทางท่องเที่ยวเทศกาลตรุษจีนอย่างปลอดภัย
วันเสาร์ที่ 21 มกราคม 2566
21/01/2566
โฆษกรัฐบาลเผย นายกฯ อวยพรตรุษจีนแก่คนไทยเชื้อสายจีน ให้สุขสมหวัง ร่ํารวยตลอดปี เฉลิมฉลองตรุษจีนด้วยความสุข เดินทางท่องเที่ยวเทศกาลตรุษจีนอย่างปลอดภัย
โฆษกรัฐบาลเผย นายกฯ อวยพรตรุษจีนแก่คนไทยเชื้อสายจีน ให้สุขสมหวัง ร่ํารวยตลอดปี เฉลิมฉลองตรุษจีนด้วยความสุข เดินทางท่องเที่ยวเทศกาลตรุษจีนอย่างปลอดภัย
วันนี้(21ม.ค.66)นายอนุชาบูรพชัยศรีรองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจําสํานักนายกรัฐมนตรีเปิดเผยว่าเนื่องในโอกาสวันตรุษจีนประจําปี2566ซึ่งตรงกับวันที่22มกราคมนี้พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมขออวยพรตรุษจีนพี่น้องชาวไทยเชื้อสายจีนทั่วประเทศให้มีความสุขมีสุขภาพพลานามัยที่สมบูรณ์แข็งแรงทํามาค้าขายประกอบอาชีพด้วยความเจริญรุ่งเรืองมั่งคั่งขอให้เฉลิมฉลองตรุษจีนด้วยความสุขรวมทั้งเดินทางท่องเที่ยวเทศกาลตรุษจีนอย่างปลอดภัยมีน้ําใจกับเพื่อนร่วมทางเพื่อให้เทศกาลตรุษจีนนี้เป็นการเริ่มต้นปีใหม่ของชาวไทยเชื้อสายจีนที่มีความสุขอย่างแท้จริง
นายอนุชาฯกล่าวด้วยว่าช่วงเทศกาลตรุษจีนถือเป็นโอกาสสําคัญที่จะได้ระลึกถึงสายสัมพันธ์ที่ใกล้ชิดระหว่างไทยกับจีนมิตรภาพความผูกพันและความร่วมมืออย่างแข็งขันระหว่างรัฐบาลของทั้งสองประเทศซึ่งนายกรัฐมนตรีเชื่อมั่นว่าไทยและจีนจะขับเคลื่อนความสัมพันธ์ระหว่างกันให้แน่นแฟ้นยิ่งขึ้นและก้าวข้ามผ่านความท้าทายต่างๆได้ด้วยดีพร้อมทั้งนายกรัฐมนตรีชื่นชมมิตรภาพความสัมพันธ์ไทยจีนเสมอมาซึ่งเป็นความร่วมมือทวิภาคีที่มีพลวัตอย่างต่อเนื่องและเชื่อมั่นว่าทั้งสองประเทศจะมีความร่วมมือกันในทุกมิติโดยเฉพาะอย่างยิ่งเศรษฐกิจและสังคมเพื่อเดินหน้าสู่การพัฒนาร่วมกันต่อไป
“นายกรัฐมนตรีอวยพรให้ชาวไทยเชื้อสายจีนทุกท่านสุขสมหวังและร่ํารวยตลอดปี‘ซินเจิ้งหรูอี้ซินเหนียนฟาไฉ’เปี่ยมล้นไปด้วยความสุขโชคดีก่อเกิดโชคลาภและความเป็นสิริมงคลรับปีกระต่ายด้วย”นายอนุชาฯกล่าว
———-
รัฐบาลไทย-ข่าวทำเนียบรัฐบาล-กรมสรรพสามิตสั่งพักงานเจ้าหน้าที่กรณีเรียกรับเงินจากร้านจำหน่ายอุปกรณ์โทรศัพท์มือถือ เร่งตรวจสอบข้อเท็จจริง หากพบกระทำความผิดจะดำเนินการลงโทษทางวินัยขั้นสูงสุด
วันเสาร์ที่ 21 มกราคม 2566
21/01/2566
กรมสรรพสามิตสั่งพักงานเจ้าหน้าที่กรณีเรียกรับเงินจากร้านจําหน่ายอุปกรณ์โทรศัพท์มือถือ เร่งตรวจสอบข้อเท็จจริง หากพบกระทําความผิดจะดําเนินการลงโทษทางวินัยขั้นสูงสุด
ตามที่ปรากฏข่าวทางสื่อกระแสหลักและสื่อสังคมออนไลน์ว่าเจ้าหน้าที่ของกรมสรรพสามิตได้เข้าตรวจค้นร้านจําหน่ายอุปกรณ์โทรศัพท์มือถือ โดยได้ดําเนินการจับกุมผู้จัดการร้าน และมีการเรียกรับเงิน เพื่อแลกกับการปล่อยตัว นั้น
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ตามที่ปรากฏข่าวทางสื่อกระแสหลักและสื่อสังคมออนไลน์ว่าเจ้าหน้าที่ของกรมสรรพสามิตได้เข้าตรวจค้นร้านจําหน่ายอุปกรณ์โทรศัพท์มือถือ ซึ่งตั้งอยู่อาคารเลขที่ 99/110 ซอยอู่ทอง 37/2 ตําบลท้ายบ้านใหม่ อําเภอเมือง จังหวัดสมุทรปราการ โดยได้ดําเนินการจับกุมผู้จัดการร้าน และมีการเรียกรับเงิน เพื่อแลกกับการปล่อยตัว นั้น
กรมสรรพสามิตขอชี้แจงและให้ข้อมูลดังนี้ ในการเข้าตรวจค้นจับกุมร้านจําหน่ายอุปกรณ์โทรศัพท์มือถือตามที่ปรากฏเป็นข่าวนั้น เจ้าหน้าที่ชุดตรวจค้นจับกุมพบฐานความผิดในร้านดังกล่าวเป็นสินค้าแบตเตอรี่ ประเภทแบตเตอรี่มือถือ จํานวน 465 ก้อน ตามข้อกฎหมาย มาตรา 204 ขายหรือมีไว้เพื่อขายสินค้าที่มิได้เสียภาษี ระวางโทษจําคุกไม่เกิน 1 เดือน หรือปรับตั้งแต่ 5-15 เท่าของค่าภาษี ซึ่งเจ้าของร้านให้การสารภาพและยอมรับความผิด อันเกิดจากการกระทําดังกล่าว มีการเปรียบเทียบปรับ จํานวน 80,101.48 บาท และค่าภาษี 16,020.30 บาท
อย่างไรก็ดี จากการที่เจ้าหน้าที่ชุดปฏิบัติการได้เข้าไปดําเนินการตรวจค้นจับกุมโดยไม่ได้ปฏิบัติตามขั้นตอนของระเบียบในการจับกุมตรวจค้น รวมถึงประเด็นในเรื่องของการเรียกรับเงินจากผู้เสียหาย ทางกรมสรรพสามิตจึงได้มีการแต่งตั้งคณะทํางานขึ้นมาตรวจสอบข้อเท็จจริงทั้งหมดว่ามีการประพฤติมิชอบหรือไม่ โดยในเบื้องต้นได้สั่งการให้เจ้าหน้าที่ชุดดังกล่าวพักงานและหยุดปฏิบัติหน้าที่ทันที พร้อมทั้งให้มีการตรวจสอบข้อเท็จจริงที่เกิดขึ้นและรายงานผลให้ทราบภายใน 5 วัน หากพบว่าเจ้าหน้าที่ชุดปฏิบัติการดังกล่าวได้กระทําผิดจริง กรมสรรพสามิตจะดําเนินการลงโทษทางวินัยขั้นสูงสุดต่อไป
กรมสรรพสามิตขอให้ข้อมูลกับพี่น้องประชาชนว่า การดําเนินการตามขั้นตอนของระเบียบในการจับกุมตรวจค้นนั้น เจ้าหน้าที่ต้องแสดงตัว โดยแต่งเครื่องแบบกรมสรรพสามิตหรือแสดงบัตรข้าราชการในขณะปฏิบัติหน้าที่ และเมื่อจับกุมแล้วต้องทําบันทึกจับกุม โดยกรณีค่าปรับไม่เกิน 50,000 บาท สามารถปรับที่สํานักงานสรรพสามิตพื้นที่ได้เลย กรณีค่าปรับเกิน 50,000 บาท ต้องไปลงบันทึกประจําวัน ณ สถานีตํารวจที่เกิดเหตุ ก่อนนําตัวผู้ต้องหามาปรับที่สํานักงานสรรพสามิตพื้นที่ต่อไป ทั้งนี้ หากพี่น้องประชาชนพบการกระทําความผิดของเจ้าหน้าที่สรรพสามิต หรือพบการกระทําผิดกฎหมายสรรพสามิต สามารถแจ้งได้ที่สายด่วน 1713 หรืออีเมล์ [emailprotected]
รัฐบาลไทย-ข่าวทำเนียบรัฐบาล-ธอส. ลดราคาบ้านมือสองสูงสุดถึง 50% ให้ผ่อนดาวน์ดอกเบี้ย 0% นานถึง 36 เดือน ที่งานมหกรรมร่วมใจแก้หนี้ฯ ครั้งที่ 4 จ.ชลบุรี ระหว่างวันที่ 20 - 22 ม.ค. 2566
วันเสาร์ที่ 21 มกราคม 2566
21/01/2566
ธอส. ลดราคาบ้านมือสองสูงสุดถึง 50% ให้ผ่อนดาวน์ดอกเบี้ย 0% นานถึง 36 เดือน ที่งานมหกรรมร่วมใจแก้หนี้ฯ ครั้งที่ 4 จ.ชลบุรี ระหว่างวันที่ 20 - 22 ม.ค. 2566
ธอส. นําบ้านมือสอง ธอส. ทั่วประเทศมากกว่า 1,000 รายการ พร้อมลดราคาสูงสุด 50% จากราคาประเมินปัจจุบัน เข้าร่วมจําหน่ายในงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ที่จัดขึ้นระหว่างวันที่ 20-22 มกราคม 2566
ธนาคารอาคารสงเคราะห์ (ธอส.) ธนาคารที่ดีที่สุดสําหรับการมีบ้าน นําบ้านมือสอง ธอส. ทั่วประเทศมากกว่า 1,000 รายการ พร้อมลดราคาสูงสุด 50% จากราคาประเมินปัจจุบัน เข้าร่วมจําหน่ายในงาน “มหกรรมร่วมใจแก้หนี้ มีหนี้ต้องแก้ไข เริ่มต้นใหม่อย่างยั่งยืน” สัญจร ครั้งที่ 4 ที่จัดขึ้นระหว่างวันที่ 20-22 มกราคม 2566 ณ ศาลาประชาคมเทศบาลเมืองบ้านสวน จ.ชลบุรี โดยทรัพย์ที่นํามาจําหน่ายมีทั้งบ้านเดี่ยว บ้านแฝด ทาวน์เฮ้าส์ และห้องชุด (คอนโดมิเนียม) ราคาจําหน่ายต่ําสุดเพียง 78,000 บาท เท่านั้น!! ได้แก่ ทรัพย์ประเภทคอนโดมิเนียม โครงการเบสท์คอนโด 1 ชั้น 5 ขนาดเนื้อที่ 25.50 ตารางเมตร เขตเมืองสมุทรปราการ จ.สมุทรปราการ พิเศษ!! ผู้ที่จองซื้อทรัพย์ภายในงานจะได้รับสิทธิ์ผ่อนดาวน์ 0% นานสูงสุด 36 เดือน (เงื่อนไขเป็นไปตามที่ธนาคารกําหนด) พร้อมลุ้นรับกระเป๋าพับอเนกประสงค์ 1 รายการทรัพย์ ต่อ 1 ใบ และสําหรับลูกค้า 15 รายแรกที่ทําสัญญาจะซื้อจะขายภายในระยะเวลาที่ธนาคารกําหนด รับฟรี!! บัตรเติมน้ํามันมูลค่า 1,000 บาท อีกด้วย สอบถามข้อมูลเพิ่มเติมได้ที่ GH Bank Call Center โทร. 0-2645-9000 กด 5 หรือ Facebook Fanpage บ้านมือสอง ธอส. หรือ ดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @ghbnpa
รัฐบาลไทย-ข่าวทำเนียบรัฐบาล-บสย. ลงนามยกระดับอุตสาหกรรมยางไทย
วันเสาร์ที่ 21 มกราคม 2566
21/01/2566
บสย. ลงนามยกระดับอุตสาหกรรมยางไทย
บสย. ร่วมลงนามในหนังสือแสดงเจตจํานง (Letter of Intent –LOI) โครงการ CARE (Capital Flow in Rubber Industrial Estate) ความร่วมมือและส่งเสริมให้ความช่วยเหลือแก่ผู้ประกอบการ SMEs กลุ่มยางพารา นิติบุคคล บุคคลธรรมดา กลุ่มวิสาหกิจชุมชน และสหกรณ์
นายสิทธิกร ดิเรกสุนทร กรรมการและผู้จัดการ บรรษัทประกันสินเชื่ออุตสาหกรรมขนาดย่อม (บสย.) ร่วมลงนามในหนังสือแสดงเจตจํานง (Letter of Intent –LOI) โครงการ CARE (Capital Flow in Rubber Industrial Estate) ความร่วมมือและส่งเสริมให้ความช่วยเหลือแก่ผู้ประกอบการ SMEs กลุ่มยางพารา นิติบุคคล บุคคลธรรมดา กลุ่มวิสาหกิจชุมชน และสหกรณ์ ให้สามารถเข้าถึงแหล่งทุน ร่วมกันผลักดันและยกระดับคุณภาพของเกษตรกร กับ นายสนั่น อังอุบลกุล ประธานสภาหอการค้าไทย ดร.ชัยชาญ เจริญสุข ประธานสภาผู้ส่งสินค้าทางเรือแห่งประเทศไทย นายณกรณ์ ตรรกวิรพัท ผู้ว่าการ การยางแห่งประเทศไทย ดร.หลักชัย พิตติพล ประธานกิตติมศักดิ์ บริษัท ไทยฮั้วยางพารา จํากัด (มหาชน) และประธานกรรมการบริหารนิคมอุตสาหกรรมหลักชัยเมืองยาง จังหวัดระยอง และ ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย โดยได้รับเกียรติจากนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานและสักขีพยานในพิธีลงนาม และนายนิติ วิวัฒน์วานิช รองผู้ว่าราชการจังหวัดชลบุรี เป็นสักขีพยาน ณ เทศบาลเมืองบ้านสวน อําเภอเมือง จังหวัดชลบุรี เมื่อวันที่ 20 มกราคม 2566
ความร่วมมือครั้งนี้ เพื่อยกระดับชีวิตความเป็นอยู่ของเกษตรกรชาวสวนยาง เสริมสภาพคล่องทางการเงิน การผลักดันสินเค้าและการบริหารจัดการให้ตรงตามมาตรฐานด้านสิ่งแวดล้อมและการดําเนินการภายใต้ BCG Model (Bio Circular และ Green ) เพิ่มมูลค่าสินค้ายางพาราให้สูงขึ้นเพื่อการส่งออกของประเทศ การให้ความรู้ด้านการบริหารจัดการด้านการบริการเงิน และเพื่อเป็นต้นแบบของการร่วมมือในการบูรณาการระบบ Supply Chain
โดย บสย. จะเข้าไปให้ความช่วยเหลือ ทั้งด้านการค้ําประกันสินเชื่อ การให้ความรู้ทางการเงิน จับคู่ธุรกิจ พร้อมเป็นหลักประกัน ยกระดับอุตสาหกรรมยางทั้ง Supply Chain ตั้งแต่ต้นน้ําถึงปลายน้ํา โดยที่ผ่านมาได้ช่วยค้ําประกันสินเชื่อให้ผู้ประกอบการที่อยู่ในอุตสาหกรรมยาง มากกว่า 9,600 ราย วงเงินค้ําประกันสินเชื่อรวมกว่า 18,000 ล้านบาท ซึ่งในครั้งนี้คาดว่าจะช่วยผู้ประกอบการในอุตสาหกรรมนี้อีกกว่า 500 ราย วงเงินค้ําประกันรวมกว่า 1,000 ล้านบาท ผู้ประกอบการสามารถลงทะเบียน LINE TCG First 24 ชั่วโมง
ปัจจุบัน ประเทศไทยเป็นผู้ผลิตและส่งออกยางพาราและสินค้ายางพารา เป็นอันดับ 1 ของโลก และมีเกษตรกรชาวสวนยางกว่า 6 ล้านคน มีพื้นที่สวนยางกว่า 18 ล้านไร่ และมีมูลค่าการส่งออกยาง สูงถึง 680,000 ล้านบาท โดยความร่วมมือดังกล่าวสอดรับกับนโยบายด้านสิ่งแวดล้อม Bio Circular และ Green และ Carbon Credit ในอนาคตอันใกล้
รัฐบาลไทย-ข่าวทำเนียบรัฐบาล-ปลัดกระทรวงมหาดไทยเป็นประธานถวายเกียรติบัตรแด่พระนวกะที่บรรพชาอุปสมบทในโครงการบรรพชาอุปสมบทพระสงฆ์ 102 รูป ถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ
วันศุกร์ที่ 20 มกราคม 2566
20/01/2566
ปลัดกระทรวงมหาดไทยเป็นประธานถวายเกียรติบัตรแด่พระนวกะที่บรรพชาอุปสมบทในโครงการบรรพชาอุปสมบทพระสงฆ์ 102 รูป ถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา ฯ
ปลัดมหาดไทยเป็นประธานถวายเกียรติบัตรแด่พระนวกะที่บรรพชาอุปสมบทในโครงการบรรพชาอุปสมบทพระสงฆ์ 102 รูป ถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา จังหวัดอุบลราชธานี
วันนี้ (20 ม.ค. 66) เวลา 16.30 น ที่วัดมณีวนาราม อําเภอเมืองอุบลราชธานี จังหวัดอุบลราชธานี นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีถวายเกียรติบัตรแด่พระนวกะที่บรรพชาอุปสมบทในโครงการบรรพชาอุปสมบทพระสงฆ์ 102 รูป ถวายเป็นพระราชกุศลถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ซึ่งกระทรวงมหาดไทยได้รับความเห็นชอบจากคณะรัฐมนตรีเมื่อวันที่ 27 ธันวาคมพุทธศักราช 2565 ให้จัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวรและทรงมีพระพลานามัยสมบูรณ์แข็งแรงในเร็ววัน โดยมีท่านเจ้าคุณพระราชธีราจารย์ เจ้าคณะจังหวัดอุบลราชธานี เจ้าอาวาสวัดมณีวนาราม พระพิพัฒน์วชิโรภาส ที่ปรึกษาปลัดกระทรวงมหาดไทย นายชลธี ยังตรง ผู้ว่าราชการจังหวัดอุบลราชธานี ข้าราชการตุลาการ ทหาร ตํารวจ หัวหน้าส่วนราชการ ข้าราชการ พนักงาน เจ้าหน้าที่ และภาคีเครือข่ายในพื้นที่จังหวัดอุบลราชธานี ร่วมในพิธี
นายสุทธิพงษ์ จุลเจริญ ปลัดกระทรวงมหาดไทย กล่าวว่า ขออนุโมทนาบุญกับพี่น้องประชาชนชาวจังหวัดอุบลราชธานี โดยเฉพาะอย่างยิ่งพระนวกะทุกรูปที่มีความมุ่งมั่นตั้งใจในการเข้าร่วมอุปสมบท ทําให้ได้มีโอกาสศึกษาพระธรรมวินัยและปฏิบัติธรรมตามหลักคําสอนของพระพุทธศาสนาตามโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เพื่อเป็นการถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยแข็งแรงในเร็ววัน และเป็นการร่วมถวายความจงรักภักดีและสํานึกในพระกรุณาธิคุณ
พระราชธีราจารย์ เจ้าคณะจังหวัดอุบลราชธานี เจ้าอาวาสวัดมณีวนาราม กล่าวว่า ขออนุโมทนาท่านสุทธิพงษ์ จุลเจริญ ปลัดกระทรวงมหาดไทย ผู้มีความจงรักภักดีอย่างสูงยิ่ง ที่ได้ดําริและเสนอให้จัดโครงการบรรพชาอุปสมบท 99 รูป ถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เพื่อเป็นการถวายพระพรแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ให้ทรงหายจากพระอาการประชวร และทรงมีพระพลานามัยแข็งแรงในเร็ววัน ซึ่งการบรรพชาอุปสมบทนี้ เป็นบุญอันยิ่งใหญ่ เป็นมหากุศล ที่พวกเราซึ่งเป็นพสกนิกรชาวไทย จะได้ร่วมกันแสดงออกซึ่งความจงรักภักดีต่อสถาบันพระมหากษัตริย์ ผู้ทรงพระคุณอันประเสริฐ โดยคณะสงฆ์จังหวัดอุบลราชธานี ได้มีการจัดพิธีเจริญพระพุทธมนต์ เจริญจิตตภาวนา เพื่อถวายเป็นพระราชกุศลถวายพระพร ในทุกพระอาราม โดยขอเชิญชวนพุทธศาสนิกชนได้ร่วมปฏิบัติบูชาถวายพระพรรวมกับคณะสงฆ์จังหวัดอุบลราชธานีและจังหวัดต่าง ๆ เพื่อถวายเป็นพระราชกุศลถวายพระพรโดยพร้อมเพรียงกัน
รัฐบาลไทย-SME D Bank – กรมสรรพากร - สสว. จัดสัมมนาใหญ่ 2 ก.พ. ติดเครื่องเอสเอ็มอีไทย พาถึงแหล่งทุนวงเงิน 50 ลบ. พร้อมรับสิทธิประโยชน์ภาษี ยกระดับธุรกิจเติบโตยั่งยืน
วันเสาร์ที่ 21 มกราคม 2566
21/01/2566
SME D Bank – กรมสรรพากร - สสว. จัดสัมมนาใหญ่ 2 ก.พ. ติดเครื่องเอสเอ็มอีไทย พาถึงแหล่งทุนวงเงิน 50 ลบ. พร้อมรับสิทธิประโยชน์ภาษี ยกระดับธุรกิจเติบโตยั่งยืน
ME D Bank กรมสรรพากร และ สสว. ผนึกกําลังจัดโครงการ “เติมทุนหนุน SMEs พัฒนาอย่างยั่งยืน” (Speed Up To The Next) ในวันที่ 2 ก.พ.66 ตั้งแต่เวลา 09.30-15.30 น. ณ ห้องลาดพร้าวสวีท ชั้น M โรงแรมเซ็นทารา แกรนด์ เซ็นทรัลพลาซ่า ลาดพร้าว
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กรมสรรพากร และ สํานักงานส่งเสริมวิสาหกิจขนาดกลางและขนาดย่อม (สสว.) ผนึกกําลังจัดโครงการ “เติมทุนหนุน SMEs พัฒนาอย่างยั่งยืน” (Speed Up To The Next) ในวันที่ 2 ก.พ.66 ตั้งแต่เวลา 09.30-15.30 น. ณ ห้องลาดพร้าวสวีท ชั้น M โรงแรมเซ็นทารา แกรนด์ เซ็นทรัลพลาซ่า ลาดพร้าว ภายในงานพบการสัมมนาหลากหลายหัวข้อ สร้างความเข้มแข็งให้ผู้ประกอบการเอสเอ็มอี ได้เรียนรู้เข้าใจและเข้าถึงสิทธิประโยชน์จากมาตรการภาษี สนับสนุนพาถึงแหล่งทุน ตลอดจนมาตรการสนับสนุนจากภาครัฐ ช่วยยกระดับธุรกิจเติบโตยั่งยืน เช่น เสวนา “พาถึงแหล่งทุน และมาตรการหนุนจากภาครัฐ” ในเวลา 10.30-12.00 น. แนะนําบริการพาถึงสินเชื่อวงเงินกู้สูงสุด 50 ล้านบาท และมาตรการ “ช้อปดีมีคืน” เป็นต้น นอกจากนั้น ยังมีบริการเสริมแกร่งธุรกิจต่าง ๆ ฟรี เช่น ปรึกษาแนะนําเรื่องบัญชี ภาษี จาก กรมสรรพากร ปรึกษาธุรกิจเชิงลึกจาก SME D Coach ของ SME D Bank แนะนําระบบ E-service จาก สสว. ตรวจสุขภาพทางการเงิน จากบริษัท ข้อมูลเครดิตแห่งชาติ จํากัด และโปรแกรมบัญชี จาก บริษัท อินเทลลิเจนท์ เอ็นเตอร์ไพรส์ คอนซัลติ้ง จํากัด เป็นต้น สนใจเข้าร่วมโครงการ ลงทะเบียนฟรี! ไม่มีค่าใช้จ่าย เพียงสแกน QR Code ในโปสเตอร์ประชาสัมพันธ์ สอบถามข้อมูลเพิ่มเติมและแจ้งความประสงค์ได้ที่ฝ่ายส่งเสริมการตลาด SME D Bank โทร.02-265-4597 หรือ Call Center 1357
รัฐบาลไทย-ข่าวทำเนียบรัฐบาล-โหลดเลย แอปฯ “ทางรัฐ” ตัวช่วยวางแผนการเงิน พร้อมงานบริการภาครัฐ 81 รายการ ส่วนหนึ่งของรัฐบาลดิจิทัล ใช้แล้วกว่า 3.4 ล้านครั้ง
วันเสาร์ที่ 7 มกราคม 2566
07/01/2566
โหลดเลย แอปฯ “ทางรัฐ” ตัวช่วยวางแผนการเงิน พร้อมงานบริการภาครัฐ 81 รายการ ส่วนหนึ่งของรัฐบาลดิจิทัล ใช้แล้วกว่า 3.4 ล้านครั้ง
โหลดเลย แอปฯ “ทางรัฐ” ตัวช่วยวางแผนการเงิน พร้อมงานบริการภาครัฐ 81 รายการ ส่วนหนึ่งของรัฐบาลดิจิทัล ใช้แล้วกว่า 3.4 ล้านครั้ง
วันนี้ 7 มกราคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่รัฐบาลกําหนดให้ “การออมเป็นวาระแห่งชาติ” เพื่อสร้างความมั่นคงในบั้นปลายชีวิตแก่ประชาชนทุกคน หน่วยงานที่เกี่ยวข้องได้ดําเนินการประชาสัมพันธ์ ให้ความรู้แก่ประชาชน เพื่อสร้างความตื่นตัวและเห็นความสําคัญในเรื่องดังกล่าว ประกอบกับเป้าหมายการเป็นรัฐบาลดิจิทัลที่ต้องการอํานวยความสะดวกและยกระดับคุณภาพบริการภาครัฐแก่ประชาชน รัฐบาลจึงได้พัฒนาแอปพลิเคชั่น "ทางรัฐ" ซึ่งสามารถทําหน้าที่เป็นผู้ช่วยวางแผนทางการเงิน ครอบคลุม 3 บริการออมเงิน คือ
1. บริการกองทุนออมแห่งชาติ สามารถเช็กสิทธิ สมัครสมาชิก ส่งเงินออมสะสม
2. บริการ ประกันสังคม สามารถสมัครลงทะเบียนมาตร 40 และตรวจสอบเงินสําหรับมาตรา 33 หรือ 39 ที่สะสมไว้
3. กองทุนบําเหน็จบํานาญข้าราชการ (กบข.) สามารถแสดงข้อมูลเงินสะสมและเงินสมทบของข้าราชการ
มากไปกว่านั้น ยังมีอีก 4 บริการ สําหรับการเช็กสถานะทางการเงิน คือ
1. เช็กเงินสะสมชราภาพ
2. ตรวจสอบเครดิตบูโร
3. เช็กภาระทางการเงิน กองทุนเงินให้กู้ยืมเพื่อการศึกษา (กยศ.)
4. เช็กเบี้ยต่างๆ เช่น เบี้ยยังชีพผู้สูงอายุ เบี้ยความพิการ เงินอุดหนุนเด็กแรกเกิด
“จึงขอเชิญชวนพี่น้องประชาชน ดาวน์โหลดแอปพลิเคชั่น “ทางรัฐ” เพื่อความสะดวกในการวางแผนการเงินและการออม ถือเป็นการเริ่มต้นปีใหม่ด้วยการสร้างวินัยทางการเงิน และมากไปกว่านั้น แอปฯนี้ ยังให้บริการอื่นๆจากภาครัฐ รวมทั้งหมด 81 บริการ อาทิ แจ้งเตือนวันต่อภาษีรถยนต์ เช็คราคาประเมินที่ดิน ตรวจสอบข้อมูลพิกัดแปลงที่ดิน จ่ายค่าใบสั่งจราจร ยื่นขอใบอนุญาตธุรกิจ หางาน ทั้งนี้มีจํานวนการใช้บริการกว่า 3.4 ล้านครั้งแล้ว” นางสาวรัชดากล่าว